由於正音運動大幅度咁改變咗自然演變嘅讀音，被一啲文化界人士同年長嘅學者視為「謀殺廣府話」而加以反對，其中以從1980年代開始喺《明報》專欄批評「正音運動」「矯枉過正」嘅王亭之（當時另一反對者哈公已病逝）為反對派嘅中堅份子，指被「正音運動」所「正」的音大大減低咗廣府話嘅流暢同靈活性，所謂「正音運動」嘅音實際係「邪音」，為「病毒音」。